Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5022

10. fejezet Utaskabin személyzet 10.1 Vészhelyzeti feladatok kijelölése A járató a járató államának egyetértésével minden egyes forgószárnyas légijármű típusához az ülésszám vagy a szállított utasok száma alapján határozza meg az utaskabin személyzet legkisebb számát annak érdekében, hogy vészhelyzetben vagy olyan esetben, amikor a forgószárnyas légijármű vészkiürítése válik szükségessé, a fentiekre előírt feladatokat valamint a forgószárnyas légijármű biztonságos és gyors elhagyását végrehajtsák. Ezeket a feladatokat a járató minden egyes forgószárnyas légijármű típusára határozza meg. 10.2 Az utaskabin személyzet védelme a repülés alatt A fel és leszállás végrehajtása alkalmával továbbá minden olyan esetben, amikor a légijármű parancsnoka erre utasítást ad, minden egyes utaskabin személyzeti tag foglaljon helyet és biztonsági övét vagy ha ilyet biztosítottak, vállhevederekkel ellátott biztonsági övét csatolja be. Megjegyzés: Az előbbiek nem zárják ki, hogy a légijármű parancsnoka a fel és leszállás végrehajtásának kivételével bármely más alkalommal csak a biztonsági övek becsatolását rendelje el. 10.3 Kiképzés A járató a járató államának jóváhagyásával dolgozzon ki és bonyolítson le kiképzési programot, amelyen utaskabin személyzeti tagnak történő kijelölése előtt minden érintett személynek részt kell vennie. Az utaskabin személyzet ezt követően évente vegyen részt ismétlődő képzési programon. Ezek a kiképzési programok biztosítsák, hogy minden érintett személy:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes